**Deň začatia pripomienkovania: 27. 05. 2019**

**Dňom zverejnia návrhu začína plynúť lehota, počas ktorej môžu fyzické osoby a právnické osoby zaslať pripomienky k návrhu e-mailom na**

dagmar.hubacova@region-bsk.sk

**v termíne do 9,00 hod. dňa 10. 06. 2019**

**Zastupiteľstvo Bratislavského samosprávneho kraja**



**Všeobecne záväzné nariadenie**

**Bratislavského samosprávneho kraja**

**č. ../ 2019**

zo dňa 14. 06. 2019

**ktorým sa zriaďuje Spojená škola so sídlom Bratislavská 44, 900 45 Malinovo s organizačnými zložkami Základná škola a Stredná odborná škola záhradnícka Gustáva Čejku a súčasťami Školský klub detí, Školský internát a Školská jedáleň**

**Bratislava**

**jún 2019**

 Všeobecne záväzné nariadenie

Bratislavského samosprávneho kraja

č. ... /2019

zo dňa 14. 06. 2019

**ktorým sa zriaďuje Spojená škola so sídlom Bratislavská 44, 900 45 Malinovo s organizačnými zložkami Základná škola a Stredná odborná škola záhradnícka Gustáva Čejku a súčasťami Školský klub detí, Školský internát a Školská jedáleň**

Bratislavský samosprávny kraj (ďalej len „samosprávny kraj“) v súlade s § 8 ods.1 a § 11 ods. 2 písm. a) zákona NR SR č. 302/2001 Z. z. o samospráve vyšších územných celkov (zákon o samosprávnych krajoch) v znení neskorších predpisov v spojení s § 9 ods. 1 písm. a) a § 20 ods. 1 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov vydáva toto všeobecne záväzné nariadenie (ďalej len „nariadenie“).

**§ 1**

1. Bratislavský samosprávny kraj týmto všeobecne záväzným nariadením zriaďuje ku dňu 01. 09. 2019 Spojenú školu so sídlom Bratislavská 44, PSČ Malinovo, IČO: ......... s organizačnými zložkami Základná škola a Stredná odborná škola záhradnícka Gustáva Čejku a súčasťami Školský klub detí, Školský internát a Školská jedáleň v zmysle Rozhodnutia Ministerstva školstva, vedy, výskumu a športu Slovenskej republiky číslo ........., ako svoju rozpočtovú organizáciu na dobu neurčitú.
2. Štatutárnym orgánom školy je riaditeľ.
3. (dátum a číslo rozhodnutia ministerstva o zaradení do siete)
4. V súlade s týmto VZN vydá zriaďovateľ škole zriaďovaciu listinu s náležitosťami podľa osobitných predpisov.

**§ 2**

**Platnosť a účinnosť**

1. Všeobecne záväzné nariadenie Bratislavského samosprávneho kraja č. .../2019 bolo v súlade s § 11 ods. 2 písm. a) zákona NR SR č. 302/2001 Z. z. o samospráve vyšších územných celkov (zákon o samosprávnych krajoch) v znení neskorších predpisov schválené Zastupiteľstvom Bratislavského samosprávneho kraja dňa 14. 06. 2019, uznesením č. ...../2019.

2. Toto nariadenie nadobúda platnosť dňom po jeho schválení Zastupiteľstvom Bratislavského samosprávneho kraja, a to jeho vyvesením na úradnej tabuli Bratislavského samosprávneho kraja, a účinnosť dňom 01. 09. 2019.

V Bratislave, dňa 14. 06. 2019

 Mgr. Juraj Droba, MBA, MA

 predseda

 Bratislavského samosprávneho kraja